Pauli Vuolle

Pauli Lauri Vuolle (13. joulukuuta 1939 Äänekoski – 16. joulukuuta 2016 Jyväskylä)Keskisuomalainen 8.1.2017, s. 49. oli suomalainen liikuntatieteilijä ja professori. Hän toimi liikuntasosiologian professorina Jyväskylän yliopistossa 1988–2003. Hänet tunnetaan huomattavana  suomalaisen liikuntakulttuurin, liikuntatieteen sekä liikuntatieteen koulutuksen kehittäjänä.

Elämä ja akateeminen ura

Pauli Vuolle valmistui kansakoulunopettajaksi.Kuolleet: Pauli Vuolle - Liikuntatieteen pioneeri ja merkkimies. Keskisuomalainen 8.1.2017. Sen jälkeen hän opiskeli liikuntatiedettä Jyväskylän yliopistossa. Hänellä oli jo nuoruudessaan liikunnallinen tausta. Hän harrasti painia ja luistelua. Myöhemmin hän toimi valmentajana. Vuolle väitteli vuonna 1977 Jyväskylän yliopistossa liikuntatieteen tohtoriksi.Pauli Vuolteen väitöskirja Kansalliskirjasto Finna. Viitattu 17.1.2017. Hänen väitöskirjansa (Urheilu elämänsisältönä : menestyneiden urheilijoiden elämänura kilpailuvuosina) käsitteli huippu-urheilua. Valmistumisen jälkeen hän toimi erilaisissa tutkimustehtävissä. 

Vuolle nimitettiin liikuntasosiologian professoriksi Jyväskylän yliopistoon vuonna 1988.Kutsu kuulemaan sitä julkista esitelmää, jonka Jyväskylän yliopiston liikuntasosiologian professori Pauli Lauri Vuolle pitää virkaanastujaisissaan 23. päivänä marraskuuta 1988 klo 12 yliopiston juhlasalissa aiheesta "Liikunnan yhteiskunnalliset ulottuvuudet" Kansalliskirjasto Finnan sivustolla. Viitattu 17.1.2017. Liikuntatieteellisen tiedekunnan lisäksi professori Vuolle työskenteli useiden vuosien ajan Liikunnan kehittämiskeskuksessa (LIKES) ja Liikuntatieteellisessä seurassa (LTS).Joel Juppi, Lasse Kannas, Kari Keskinen, Risto Telama: Professori Pauli Vuolle 13.12.1939–16.12.2016 Tiedonjyvä 13.1.2017. Viitattu 17.1.2017.  LIKES-tutkimuskeskuksessa hän toimi mm. hallituksen jäsenenä ja johtajana. 

Liikuntatieteellisen seuran puheenjohtajaksi Vuolle valittiin vuonna 2001 Urheilumuseossa pidetyssä seuran vuosikokouksessa.Vuolle arvalla liikuntatiedeväen puheenjohtajaksi. Helsingin Sanomat 20.10.2001. (maksullinen artikkeli). Hänen vastaehdokkaanaan oli dosentti Raija Laukkanen Oulusta. Valinta oli erittäin tiukka ja se ratkesi vasta arvonnassa. Seuran kunniajäseneksi Vuolle nimitettiin lokakuussa 2013.Kuudelle Liikuntatieteellisen Seuran kunniajäsenyys Liikuntatieteellinen seura, 2013. Viitattu 17.1.2017.

Professorin viran ohella Vuolle toimi yli vuosikymmenen ajan Jyväskylän yliopiston liikuntatieteellisen tiedekunnan dekaanina. Dekaanina hän oli määrätietoinen, mutta kuunteli työtovereidensa mielipiteitä. Hänen dekaanikaudellaan yliopiston toiminta kehittyi huomattavasti. Professori Vuolle jäi virastaan eläkkeelle vuonna 2003.Professori Pauli Vuolteen jäähyväisluento Jyväskylän yliopisto 2003. Viitattu 17.1.2017. Hän piti ystävänpäivänä 2003 jäähyväisluentonsa, jossa hän käsitteli liikuntatieteellistä opetusta ja tutkimusta.  

Vuolteella oli aktiivivuosinaan laaja kansainvälinen yhteistyöverkosto. Hän oli mm. mukana avaamassa yliopistoyhteistyötä Kiinassa. Hän teki useiden vuosien ajan yhteistyötä Tallinnan yliopiston kanssa. Niistä ansioista Tallinnan yliopisto promovoi Vuolteen kunniatohtoriksi.

Pauli Vuolle kuoli Jyväskylässä ankaran sairauden murtamana 16. joulukuuta 2016.

Tutkimusura

Liikuntatieteilijänä Vuolteen keskeinen tutkimusala oli suomalaisten liikunta ja sen edellytykset. Liikuntatieteellisen perustutkimuksen ohessa Vuolle tutki huippu-urheilua. Hän tutki alaa jo väitöskirjassaan ja sen jatkona käynnistyi tutkimusprojekti Urheilijan elämänuraprojekti. Merkittävä osa Vuolteen tutkimuksesta liittyi myös kehitysyhteistyöhön. Hän tutki, miten liikunta- ja urheilukulttuuri kehittyy vieraissa maissa. Näiden tutkimuksien tuloksia hän julkaisi kirjoissaan.  

Professori Vuolle ymmärsi, että pelkkä tieteellinen tutkimus ei yksistään riittänyt liikuntakulttuurin kehittämiseen, joten hän otti uransa aikana aktiivisesti osaa yhteiskunnalliseen liikuntaa ja urheilua käsitelleeseen julkiseen keskusteluun. Hän oli myös mukana vaikuttamassa liikuntapoliittisiin päätöksiin sekä kansallisella että kansainvälisellä tasolla. Vuolle oli mm. tieteellisenä asiantuntijana mukana Euroopan neuvoston kansainvälisessä kuntoliikuntaa kartoittaneessa arviointihankkeessa. Kotimaassa hän oli mukana työryhmässä, joka laati liikuntasuunnittelun käsikirjan.

Kirjailija ja toimittaja

Tieteellisen työn lisäksi Vuolle julkaisi useita teoksia liikuntatieteen ja urheilun alalta. Risto Telaman ja Lauri Laakson kanssa hän julkaisi teoksen Näin suomalaiset liikkuvat, joka valittiin vuoden 1986 urheilukirjaksi. Teos pohjautui professori Vuolteen väestön liikuntakäyttäytymistä selvittäneeseen tutkimukseen. Vuolle oli myös Liikunta & Tiede -lehden päätoimittaja.

Teoksia
 Pauli Vuolle, Kari Puronaho & Kimmo Suomi: Vaasan kaupungin liikuntasuunnitelma 1985–2000. Liikunnan ja kansanterveyden tutkimuslaitos, 1984. .
 Pauli Vuolle, Kari Puronaho: A survey of the cooperation with developing countries by international sports organizations. The Research Institute of Physical Culture and Health, 1985. .
 Lauri Laakso, Risto Telama, Pauli Vuolle: Näin suomalaiset liikkuvat. Helsinki: Valtion painatuskeskus 1986. .
 Pauli Vuolle & Kari Puronaho: A survey of the needs of sports development cooperation in Africa. Jyväskylä : Foundation for Promotion of Physical Culture and Health, 1987. .
 Pauli Vuolle, Osmo Saukkonen & Kalevi Olin: Liikuntalain hallinnollisen toimeenpanon vaikutuksista. Jyväskylä: Liikunnan ja kansanterveyden edistämissäätiö, 1987. .
 Pauli Vuolle, Osmo Saukkonen & Kalevi Olin: Liikuntahallinnon bibliografia. Liikunnan ja kansanterveyden edistämissäätiö, 1988. .
 Pauli Vuolle & Juha Heikkala: Suomalaisen huippu-urheilijan maailmankuvasta ja huippu-urheilun ideologiasta: filosofis-painotteinen ja diskurssi-analyyttinen peruskuvaus. Jyväskylä: Jyväskylän yliopisto, 1990. .
 Pauli Vuolle & Kaisa Laihia: Selvitys liikuntatieteistä valmistuneiden tohtorien sijoittumisesta työelämään. Jyväskylä: Jyväskylän yliopisto, 1997. .

Kirjallisuutta
 Suomi, Kimmo: Vaajan virran vuolteesta - kirjoituksia liikunnasta ja yhteiskunnasta: Pauli Vuolteen 60-vuotisjuhlakirja. Jyväskylän yliopisto, 1999. .

Lähteet

Aiheesta muualla

Pauli Vuolteen muistokirjoitus Helsingin Sanomissa.

Luokka:Vuonna 1939 syntyneet
Luokka:Vuonna 2016 kuolleet
Luokka:Suomalaiset professorit
Luokka:Suomalaiset liikuntatieteilijät
Luokka:Jyväskylän yliopiston professorit